
יום רביעי, ו' בטבת התשע"ז (04 בינואר 2017), שעה 9:30
<סדר היום:>
<תיקון תקנון הבורסה – ניירות ערך בשותפות מוגבלת>
נכחו:

<חברי הוועדה:> 
משה גפני – היו"ר
מיקי לוי 
<מוזמנים:> 
	אביבה בן משה
	–
	ראש צוות מחלקת תאגידים, רשות לניירות ערך

	ישי פרלמן
	–
	עוזר ליועמ"ש ר"מ, משרד האוצר

	חנה שטרית
	–
	סמנכ"ל בכיר, הבורסה לניירות ערך

	מירב לשם
	–
	עו"ד, הבורסה לניירות ערך

	אוריין לביא
	–
	ממונה חקיקה, לשכת עורכי הדין

	זכריה יחיאל רייך
	–
	שדלן/ית (פרילוג בע"מ), מייצג את רציו חיפושי נפט

	איתן אלון
	–
	שדלן/ית (גלעד יחסי ממשל ולובינג), מייצג/ת את הבורסה לניירות ערך בתל אביב בע"מ

	מתן צדיק
	–
	שדלן/ית (מאיר אסרף משרד עו"ד), מייצג/ת את המח"ר-הסתדרות האקדמאים במדעי החברה והרוח


<ייעוץ משפטי: >
אייל לב ארי
שלומית ארליך 

<מנהל/ת הוועדה:>
טמיר כהן
<רישום פרלמנטרי:>
סמדר לביא, חבר תרגומים
<תיקון תקנון הבורסה – ניירות ערך בשותפות מוגבלת>
<היו"ר משה גפני:>
אנחנו עוברים לסדר היום, תיקון תקנון הבורסה – ניירות ערך בשותפות מוגבלת. מי מציג את זה, בבקשה? 

<חנה שטרית:>
בעקבות תיקון חוק השותפויות והגילויים של שדות נפט בעשור האחרון אנחנו מביאים תיקון של תקנון הבורסה, חלקו זה תיקונים טכניים שחלקם נכנסו בחוק ולכן לא צריכים אותם יותר בתקנון הבורסה. 

<היו"ר משה גפני:>
מה למשל? 

<חנה שטרית:>
למשל הגדרות. היה אצלנו מה זה שותפות, מה זה יחידות השתתפות. כל ההגדרות האלה נמצאות בחוק ולכן הורדנו אותם בתקנון הבורסה כדי שלא תהיה כפילות. יש מספר נושאים שהם יותר עקרוניים, למשל סכום ההשקעה של השותף הכללי, ככל שאנחנו החמרנו וככל שמגייסים מהציבור יותר כסף גם השותף הכללי יצטרך להשקיע יותר כסף כדי להסתכן יחד עם הציבור. זה תיקון אחד. 

התיקון השני זה הקצאה פרטית. עד שהיה אסור לבצע הקצאה פרטית או הקצאה לציבור מסוים, מכיוון שכיום בחקיקה הסדירו את כל הנושא של ההקצאה הפרטית וכל הנושא של הממשל התאגידי ודרך ההצבעות, אז אנחנו מתירים את זה גם בתקנון, כשההצבעות ייעשו לפי הקבוע בחוק. 

הנושא האחרון זה השעיה ומחיקה. כאן אנחנו באנו ואמרנו ששותפות תימחק כאשר ייגמרו לה השותפויות, הנכסים, רישיונות. 

<היו"ר משה גפני:>
מישהו רוצה להתייחס לזה? תיקון תקנון הבורסה – ניירות ערך בשותפות מוגבלת. מי בעד אישור תיקון התקנון? ירים את ידו. מי נגד? אין. מי נמנע? אין. התיקון לתקנון אושר. 

הצבעה

בעד – 2
נגד – אין 

נמנעים – אין

תיקון תקנון הבורסה-ניירות ערך בשותפות מוגבלת אושר.
<הישיבה ננעלה בשעה 09:35.>

